
DR 30.11.2004 45 
 
2.44 ptg. 

Puan Teresa Kok Suh Sim [Seputeh]:  Terima kasih.  Terima kasih Tuan 
Pengerusi.  Saya ingin menyokong usul yang dibangkitkan oleh Ahli Yang Berhormat 
bagi Ipoh Barat.  Bagi saya, saya rasa Yang Berhormat Menteri telah membuat banyak 
kenyataan yang sedap dibaca dan sedap didengar tetapi banyak kenyataannya 
merupakan melepaskan batuk di tangga.  Ini apa yang saya belajar dari Ahli Yang 
Berhormat bagi Kinabatangan tadi, kerana tidak membawa apa-apa hasil yang konkrit. 

Pertama, Yang Berhormat Menteri berkata bahawa kerajaan akan memberi 
insentif kepada syarikat yang menubuhkan pusat penjagaan kanak-kanak tetapi ini 
sehingga sekarang merupakan satu kenyataan sahaja kerana kementerian tidak 
menjalankan apa-apa kempen untuk membangkitkan kesedaran, galakan dan insentif 
kepada para majikan untuk menubuhkan pusat penjagaan kanak-kanak.  Jika sekiranya 
kita melihat kempen yang dijalankan oleh kementerian lain seperti Kempen Anti 
Merokok oleh Kementerian Kesihatan, Kempen Kitar Semula oleh Kementerian 
Perumahan dan Kerajaan Tempatan.  Pada pendapat saya sekiranya Yang Berhormat 
Menteri ini betul-betul berminat untuk memberi insentif kepada syarikat untuk 
menubuhkan pusat penjagaan kanak-kanak untuk pekerja wanita, sepatutnya satu 
kempen yang serius diadakan dan bukan membuat kenyataan sahaja. 

Kedua, tentang Rang Undang-Undang Anti Sexual Harassment.  Kita juga 
telah mendengar Yang Berhormat Menteri menyatakan bahawa kerajaan akan 
menggubal Undang-undang Anti Sexual Harassment di tempat kerja tetapi sehingga 
sekarang kita hanya mendengar ada kenyataan macam ini sahaja, kita tidak nampak 
kementerian ini mengadakan apa-apa bentuk pendengaran (hearing), mengumpul 
pendapat daripada public untuk mengadakan draf undang-undang ini dan bagi saya 
sekarang ia merupakan satu kenyataan sahaja dan tanpa ada apa-apa langkah yang 
konkrit yang ditunjukkan oleh Yang Berhormat Menteri. 

Tuan Pengerusi, baru-baru ini Yang Berhormat Menteri juga ada memberi 
kenyataan bahawa ramai pekerja pembantu rumah wanita Indonesia enggan datang 
bekerja di Malaysia kerana gaji yang ditawarkan oleh agensi di Malaysia ini merupakan 
terendah di dunia berbanding dengan gaji yang diberi oleh negara-negara lain seperti 
Singapura, Taiwan, Hong Kong dan sebagainya. 

Soalan saya adalah, apa yang dibuat oleh kementerian terhadap isu ini?  Gaji 
yang serendah seperti RM350 sebulan kepada pembantu rumah Indonesia ini adalah 
gaji yang seolah-olah menganggap mereka sebagai hamba abdi di masa lampau.  
Selain itu kita juga tahu ramai pembantu  rumah daripada luar negeri ini dianiayai oleh 
majikan mereka.  Kementerian kelihatan tidak melakukan apa-apa untuk 
mengembalikan martabat pembantu rumah Indonesia yang sentiasa terpaksa bekerja 
dalam masa yang panjang dan mendapat ganjaran yang begitu sedikit sahaja. 

Selain itu, kita juga tahu terdapat sesetengah majikan malah tidak membayar 
gaji kepada pembantu rumah dari negara asing dan juga pekerja asing ini sehingga 
selepas beberapa tahun mereka bekerja di sini, mereka tidak mendapat apa-apa gaji 
selepas mereka pulang ke rumah.  Dan yang sedihnya, kementerian tidak mengadakan 
apa-apa mekanisme untuk membantu pekerja asing yang dilayan buruk dan ditipu ini. 

Tuan Pengerusi, … 

Tuan Pengerusi [Datuk Lim Si Cheng]:  Yang Berhormat boleh gulung. 

Puan Teresa Kok Suh Sim:  Gulung?  Ada lagi, ada lagi. 

Terima kasih di atas sokongan Ahli-ahli Yang Berhormat dari Barisan Nasional 
terutamanya dari Sri Gading. [Ketawa]  Tuan Pengerusi, kita banyak mendengar 
bahawa NGO yang memperjuangkan hak pekerja ini telah memperjuangkan tentang 
gaji minimum untuk pekerja di negara kita.  Tetapi sehingga hari ini kita masih tidak 
mendengar kenyataan ataupun pendirian daripada pihak kerajaan tentang isu gaji 
minimum untuk pekerja tempatan ini.  Saya rasa Yang Berhormat Menteri yang telah 
menjawat jawatan ini selama beberapa penggal seharusnya membuat suatu pendirian 
tentang isu gaji minimum ini. 

Akhirnya, Tuan Pengerusi, kita melihat sekarang banyak bank dan juga 
syarikat multi nasional, mereka telah outsource kerja mereka kepada pekerja di rumah 
ataupun home based workers. 

Tuan Pengerusi [Datuk Lim Si Cheng]:  Yang Berhormat, masa cukup. 



Puan Teresa Kok Suh Sim [Seputeh]: Terima kasih. Terima kasih Tuan Pengerusi. Saya ingin menyokong usul yang dibangkitkan oleh Ahli Yang Berhormat bagi Ipoh Barat. Bagi saya, saya rasa Yang Berhormat Menteri telah membuat banyak kenyataan yang sedap dibaca dan sedap didengar tetapi banyak kenyataannya merupakan melepaskan batuk di tangga. Ini apa yang saya belajar dari Ahli Yang Berhormat bagi Kinabatangan tadi, kerana tidak membawa apa-apa hasil yang konkrit. Pertama, Yang Berhormat Menteri berkata bahawa kerajaan akan memberi insentif kepada syarikat yang menubuhkan pusat penjagaan kanak-kanak tetapi ini sehingga sekarang merupakan satu kenyataan sahaja kerana kementerian tidak menjalankan apa-apa kempen untuk membangkitkan kesedaran, galakan dan insentif kepada para majikan untuk menubuhkan pusat penjagaan kanak-kanak. Jika sekiranya kita melihat kempen yang dijalankan oleh kementerian lain seperti Kempen Anti Merokok oleh Kementerian Kesihatan, Kempen Kitar Semula oleh Kementerian Perumahan dan Kerajaan Tempatan. Pada pendapat saya sekiranya Yang Berhormat Menteri ini betul-betul berminat untuk memberi insentif kepada syarikat untuk menubuhkan pusat penjagaan kanak-kanak untuk pekerja wanita, sepatutnya satu kempen yang serius diadakan dan bukan membuat kenyataan sahaja. Kedua, tentang Rang Undang-Undang Anti Sexual Harassment. Kita juga telah mendengar Yang Berhormat Menteri menyatakan bahawa kerajaan akan menggubal Undang-undang Anti Sexual Harassment di tempat kerja tetapi sehingga sekarang kita hanya mendengar ada kenyataan macam ini sahaja, kita tidak nampak kementerian ini mengadakan apa-apa bentuk pendengaran (hearing), mengumpul pendapat daripada public untuk mengadakan draf undang-undang ini dan bagi saya sekarang ia merupakan satu kenyataan sahaja dan tanpa ada apa-apa langkah yang konkrit yang ditunjukkan oleh Yang Berhormat Menteri. Tuan Pengerusi, baru-baru ini Yang Berhormat Menteri juga ada memberi kenyataan bahawa ramai pekerja pembantu rumah wanita Indonesia enggan datang bekerja di Malaysia kerana gaji yang ditawarkan oleh agensi di Malaysia ini merupakan terendah di dunia berbanding dengan gaji yang diberi oleh negara-negara lain seperti Singapura, Taiwan, Hong Kong dan sebagainya. Soalan saya adalah, apa yang dibuat oleh kementerian terhadap isu ini? Gaji yang serendah seperti RM350 sebulan kepada pembantu rumah Indonesia ini adalah gaji yang seolah-olah menganggap mereka sebagai hamba abdi di masa lampau. Selain itu kita juga tahu ramai pembantu rumah daripada luar negeri ini dianiayai oleh majikan mereka. Kementerian kelihatan tidak melakukan apa-apa untuk mengembalikan martabat pembantu rumah Indonesia yang sentiasa terpaksa bekerja dalam masa yang panjang dan mendapat ganjaran yang begitu sedikit sahaja. Selain itu, kita juga tahu terdapat sesetengah majikan malah tidak membayar gaji kepada pembantu rumah dari negara asing dan juga pekerja asing ini sehingga selepas beberapa tahun mereka bekerja di sini, mereka tidak mendapat apa-apa gaji selepas mereka pulang ke rumah. Dan yang sedihnya, kementerian tidak mengadakan apa-apa mekanisme untuk membantu pekerja asing yang dilayan buruk dan ditipu ini. Tuan Pengerusi, ... Tuan Pengerusi [Datuk Lim Si Cheng]: Yang Berhormat boleh gulung. Puan Teresa Kok Suh Sim: Gulung? Ada lagi, ada lagi. Terima kasih di atas sokongan Ahli-ahli Yang Berhormat dari Barisan Nasional terutamanya dari Sri Gading. [Ketawa] Tuan Pengerusi, kita banyak mendengar bahawa NGO yang memperjuangkan hak pekerja ini telah memperjuangkan tentang gaji minimum untuk pekerja di negara kita. Tetapi sehingga hari ini kita masih tidak mendengar kenyataan ataupun pendirian daripada pihak kerajaan tentang isu gaji minimum untuk pekerja tempatan ini. Saya rasa Yang Berhormat Menteri yang telah menjawat jawatan ini selama beberapa penggal seharusnya membuat suatu pendirian tentang isu gaji minimum ini. Akhirnya, Tuan Pengerusi, kita melihat sekarang banyak bank dan juga syarikat multi nasional, mereka telah outsource kerja mereka kepada pekerja di rumah ataupun home based workers. Tuan Pengerusi [Datuk Lim Si Cheng]: Yang Berhormat, masa cukup.